**Arviointipäivä 14.5.2013**

Turun kaupunginkirjaston Studio, Linnankatu 2, Turku

Varsinais-Suomen ELY-keskus ja Turun kaupunginkirjasto yhteistyössä järjestävät kirjastoalan ammattilaisille tarkoitetun koulutuspäivän, jonka tarkoituksena on antaa uutta intoa kirjastotoiminnan arviointityöhön.

Jotta voi kehittää ja kehittyä, on seurattava palveluiden toteutumista. Palveluiden laatu ja vaikuttavuus ovat tärkeitä arvioinnin kohteita, joista myös tämän päivän aikana kuullaan ja keskustellaan. Arviointipäivän aikana tarkastellaan käytännön esimerkkejä kokoelmien, palveluiden ja henkilöstön arvioinnista. Puheenvuorot valottavat myös arvioinnin apuvälineiden kuten tilastojen ja kyselyiden hyödyntämistä. Koulutuspäivän päättyessä on toivottavasti käynyt ilmi, kuinka arviointi onkin arkista puuhaa, jota turhaan pidetään raskaana, abstraktina ja epäkäytännöllisenä.

OKM on myöntänyt Varsinais-Suomen ELY-keskukselle määrärahan tämän koulutuksen järjestämiseksi, joten varsinainen koulutusosuus on osanottajille maksutonta. Osallistujat vastaavat itse matka-, ruokailu-, majoitus- yms. kuluista.

**OHJELMA**

9.30   A a m u k a h v i ja päivän avaus/ Päivi Almgren, Varsinais-Suomen ELY-keskus

10.00**Miten syntyi JASKA: Joensuun seutukirjaston kokoelmien arviointi**

Seija Ventola, Joensuun seutukirjasto

10.45**Haamuasiakkaat arvioinnissa**

Reija Piilola, Kouvolan kaupunginkirjasto - maakuntakirjasto

11.30 L o u n a s (omakustanteinen)

12.30 **Kansallinen käyttäjäkysely arvioinnin apuvälineenä: kun kysymykset on kysytty ja vastaukset saatu, mitä seuraavaksi?**

Anna Niemelä, Kansalliskirjasto

13.15**Johtamisen ja henkilöstön arviointimalli: miten se tehtiin ja mitä saatiin Keski-Suomessa**

Raila Junnila, Jyväskylän kaupunginkirjasto - Keski-Suomen maakuntakirjasto

14.00  K a h v i t a u k o (Turun kaupunginkirjasto tarjoaa)

14.30**Vaikuttavuuden arviointi Tietoyhteiskunnan tilat ja sisällöt -hankkeessa**

Terttu Kortelainen, Informaatiotutkimus, Oulun yliopisto

15.30  Hyvää kotimatkaa!

Ilmoittautuminen 6.5.2013 mennessä osoitteessa: <http://www.webropolsurveys.com/S/9401763316F7B43E.par>

Lisätietoja antaa tarkastaja Arja Randell, arja.randell(at)ely-keskus.fi tai puh. 0295 022 648

JAKELU Varsinais-Suomen ja Satakunnan kirjastot

TIEDOKSI OKM/Sulin, ELY/Rantala